Diari Oficial de la Generalitat Valenciana


Sumari del DOGV 9570, del 06-04-2023 (2023/3650)

RESOLUCIÓ de 31 de març de 2023, del director de l'Agència Valenciana de Foment i Garantia Agrària, per la qual es convoquen ajudes a la collita en verd, campanya 2022-2023.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3650


Data del document
:   31-03-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 31 de març de 2023, del director de l'Agència Valenciana de Foment i Garantia Agrària, per la qual es convoquen ajudes a la collita en verd, campanya 2022-2023. [2023/3650]  
De conformitat amb el que es disposa en l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en l'article 77.4.3, últim punt, de la Llei 14/2005, de 23 de desembre, i en atenció a les competències establides en l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la Política Agrícola Comuna de la Comunitat Valenciana i s'estableix l'organització i el funcionament, s'emet aquesta resolució.  
L'article 159.3 de la Llei 1/2015, de 6 de febrer, d'hisenda pública, del sector públic instrumental i de subvencions, estableix que en les subvencions finançades a càrrec de fons de la Unió Europea, els procediments de concessió i control regulats en aquesta, tindran caràcter supletori respecte de les normes d'aplicació directa, per tant, la convocatòria d'aquestes ajudes ha d'efectuar-se en els termes de la Llei 1/2015, de 6 de febrer, d'hisenda pública, del sector públic instrumental i de subvencions, en el que no contradiga la normativa europea.  
  
En aplicació de la disposició transitòria quarta del RD 905/2022, de 26 d'octubre, pel qual es regula la intervenció en el sector vitivinícola en el marc del Pla estratègic de la Política Agrícola Comuna, publicat en el Boletín Oficial del Estado número 257, de 26 d'octubre de 2022, aquesta convocatòria de l'ajuda de la collita en verd 2023 s'aplicarà segons el que s'estableix en el Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola.  
La Resolució de 10 de febrer de 2023, de la Direcció General de Produccions i Mercats Agraris, fixa, per a l'exercici financer 2023, un pressupost nacional per a la collita en verd de 15 milions d'euros.  
  
En aplicació de l'article 104 del Reglament 2021/2116, continuen sent aplicables per a la collita en verd els articles del 91 a 97 del Reglament (EU) 1306/2018, pels quals es regula la condicionalitat en l'àmbit de la Política Agrària Comuna.  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en aquesta convocatòria realitzada en aplicació del Reial decret 1363/2018, de 2 de novembre, no els resulta aplicable l'article 107.1 del Tractat de funcionament de la UE (TFUE), atés que els fons destinats a finançar les actuacions previstes tenen origen comunitari en el marc de les disposicions del que s'estableix en l'article 47 del Reglament (UE) 1308/2013 del Parlament Europeu i del Consell, de 17 de desembre de 2013, relatiu al règim d'ajuda a la collita en verd.  
  
Durant l'any 2020, la irrupció de la pandèmia de COVID-19 va suposar una important pertorbació per al sector del vi. La Comissió Europea va aprovar el Reglament delegat (UE) 2020/592 de la Comissió de 30 d'abril de 2020 i el Reglament delegat (UE) 2020/884 de la Comissió de 30 de maig de 2020 que contenien mesures excepcionals de caràcter temporal per a fer front als efectes que en el sector provocava la crisi pandèmica.  
Aquestes modificacions es van incorporar a la normativa nacional a través de la modificació del Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, que va permetre la posada en marxa de dues mesures de crisi addicionals: destil·lació de vi i emmagatzematge privat per a les quals Espanya va destinar 81,36 milions d'euros. A més d'aquestes mesures, es va posar en marxa la mesura de la collita en verd en 2020 a la qual es van destinar 4 milions d'euros per a l'exercici 2020 i 6 milions d'euros per a l'exercici 2021, la qual cosa va suposar un gran suport per al sector i va incidir directament en la renda dels viticultors. La crisi de la COVID-19 va persistir l'any 2021 i a conseqüència d'aquesta crisi els preus del vi en la Comunitat Valenciana van ser excepcionalment baixos, amb valors de 0,17 i 0,21 €/kg, la qual cosa suposa 10,76 i 6,76 punts, respectivament, per davall de la mitjana dels anys 2017, 2018 i 2019. Per tant, d'acord amb la disposició transitòria segona del Reial decret 147/2023, se substitueixen les campanyes 2020 i 2021 per les campanyes 2018 i 2019 en el càlcul de la compensació per pèrdua d'ingressos establida en l'article 83 del RD 1363/2018.  
Els preus a l'alça dels inputs, en particular per a l'energia, els carburants i les matèries primeres des d'octubre de 2021 en l'energia, agreujada amb la invasió d'Ucraïna per part de Rússia que ha tingut un impacte importantíssim en qualsevol tipus de cost, han afectat la viabilitat i la sostenibilitat de les explotacions agrícoles d'una manera sense precedents.  
Per això, i amb la finalitat que la mesura de collita en verd ajuste els imports d'ajuda a la realitat actual, escau un increment de l'11,2 % al valor dels costos de la collita en verd per als diferents mètodes d'eliminació triats continguts en el Programa de suport que regeix l'última convocatòria partint de l'increment de l'IPC, des de maig de 2021 a febrer de 2023.  
En virtut de les facultats que em confereixen l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la redacció donada per l'article 7.5 del Decret 176/2020, de 30 d'octubre, del Consell, i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i se n'estableix l'organització i el funcionament (DOGV 5344, 12.09.2006) tots dos en la redacció vigent, resolc:  
  
Apartat 1. Objecte i bases reguladores  
L'objecte d'aquesta resolució és la convocatòria, en l'àmbit territorial de la Comunitat Valenciana i gestionades per la Direcció General de Política Agrària Comuna, d'ajudes a la collita en verd de les vinyes que es destinen a la producció de raïm per a la vinificació previstes en l'article 47 del Reglament (UE) número 1308/2013 del Parlament Europeu i del Consell, pel qual es crea una organització comuna de mercats dels productes agraris.  
La collita en verd tindrà com a finalitat evitar crisi de mercat i recobrar l'equilibri de l'oferta i la demanda en el mercat vitivinícola.  
  
Es regiran per les bases contingudes en la secció 5a del capítol II del Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol.  
  
Apartat 2. Definicions generals en l'àmbit d'aplicació d'aquesta resolució  
A l'efecte d'aquesta resolució, a més de les definicions recollides en el Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, es considerarà:  
1. Collita en verd: la destrucció o l'eliminació total dels raïms quan encara estan immadurs, de manera que es reduïsca a zero el rendiment de la parcel·la, sense que puga quedar raïm sense veremar en la parcel·la de vinya objecte de l'ajuda.  
2. Parcel·la de vinya: superfície contínua de terreny en la qual un sol explotador o viticultor cultiva la vinya, formada per un conjunt de recintes amb una referència alfanumèrica o diverses, representada gràficament en el Sistema d'informació geogràfica de parcel·les agrícoles (SIGPAC).  
3. Subparcel·la vitícola: superfície contínua de terreny plantat de vinya en un mateix any i amb una mateixa varietat per un mateix explotador o viticultor. Pot estar formada per un recinte o per diversos recintes del SIGPAC, per una part d'un recinte SIGPAC o per una combinació d'aquests.  
4. Titularitat compartida: Unitat econòmica, sense personalitat jurídica i susceptible d'imposició a efectes fiscals, que es constitueix per un matrimoni o parella unida per anàloga relació d'afectivitat, per a la gestió conjunta de l'explotació agrària, segons el que s'estableix en la Llei 35/2011, de 4 d'octubre, sobre la titularitat compartida de les explotacions agràries, inscrita en el registre creat amb aquesta finalitat.  
5. Superfície vitícola finançable (SVF): superfície plantada de vinyes que queda delimitada pel perímetre extern dels ceps, més un marge l'amplària del qual correspon a la meitat de la distància entre les fileres, tal com s'estableix en l'article 44 del Reglament d'execució (UE) 2016/1150 de la Comissió.  
  
Apartat 3. Beneficiaris  
Es podran acollir a l'ajuda a la collita en verd els viticultors les vinyes dels quals es destinen a la producció de raïm per a vinificació.  
No podran ser beneficiaris:  
a) Els que contravinguen la normativa vigent, tant en matèria de plantacions de vinya per a qualsevol de les superfícies de vinya de la seua explotació, com en matèria de les declaracions obligatòries regulades en l'àmbit comunitari i nacional.  
b) Aquells viticultors que una vegada aprovada l'ajuda de collita en verd en exercicis anteriors en el marc del PASVE 2019-2023, no van sol·licitar el pagament d'aquesta dins del termini establit per la comunitat autònoma, excepte per causes de força major o circumstàncies excepcionals.  
c) Aquells viticultors que hagen renunciat a l'ajuda de collita en verd en exercicis anteriors en el marc del PASVE 2019-2023, una vegada aprovada, excepte que hagen comunicat la renúncia dins del termini establit.  
d) Els que hagen creat artificialment les condicions exigides per a complir els criteris d'admissibilitat o de prioritat establits en la normativa, tal com s'estableix en l'article 62 del Reglament (UE) 2021/2116.  
  
e) Els que incomplisquen qualsevol dels requisits establits en l'article 13.2, 13.3 i 13.3.bis de la Llei 38/2003, de 17 de novembre, general de subvencions.  
f) Els que incomplisquen les obligacions tributàries i enfront de la Seguretat Social en els termes que estableixen, respectivament, els articles 18 i 19 del Reglament 887/2006, de 21 de juliol, pel qual s'aprova el Reglament de la Llei 38/2003.  
  
Apartat 4. Requisits i obligacions dels sol·licitants  
S'estableixen els requisits i les obligacions següents que han de complir els sol·licitants:  
a) El sol·licitant haurà d'estar inscrit com a explotador en el Registre vitícola de la Comunitat Valenciana (RVCV).  
b) Compleix la normativa vigent en matèria de plantacions de vinya per a totes les superfícies de vinya de la seua explotació.  
c) Compleix les disposicions relatives a les declaracions obligatòries segons el capítol VI del Reglament delegat (UE) 2018/273 de la Comissió.  
d) El sol·licitant de l'ajuda de collita en verd ha de tindre inscrita tota la seua explotació agrícola en el Registre d'explotacions agrícoles de la Comunitat Valenciana (REA), o haver sol·licitat la inscripció amb anterioritat a la sol·licitud del pagament de l'ajuda.  
e) Té a la seua disposició les parcel·les sobre les quals sol·licita l'ajuda. Quan no siga el propietari o la propietària de la parcel·la o les parcel·les, haurà d'aportar l'autorització d'aquest per a executar la collita en verd.  
  
Apartat 5. Requisits d'admissibilitat de les parcel·les  
Les parcel·les objecte de l'ajuda hauran de complir els requisits següents:  
a) La informació de les parcel·les ha d'estar actualitzada en el RVCV abans de la sol·licitud d'ajuda  
b) La parcel·la objecte de l'ajuda ha d'estar inclosa en la declaració de collita de la campanya 2022/2023, llevat que se'n justifique documentalment l'absència.  
c) Només podran acollir-se a l'ajuda a la collita en verd les sol·licituds de parcel·les de vinya de vinificació que estiguen constituïdes per una o diverses subparcel·les vitícoles correctament registrades i actualitzades en el RVCV, a nom del sol·licitant com a explotador i correlacionades amb el SIGPAC.  
d) La superfície mínima per a cada parcel·la és de 0,3ha.  
e) La superfície total màxima de la sol·licitud d'ajuda és de 10ha.  
f) La vinya ha de tindre, almenys, tres anys, és a dir, que va ser plantada abans de les tres campanyes anteriors a la campanya 2022/2023.  
g) No podran acollir-se a l'ajuda les parcel·les per a les quals s'haja presentat una sol·licitud d'arrancada.  
h) Les parcel·les han de mantindre's en bones condicions vegetatives, complir les disposicions mediambientals i fitosanitàries i estar en producció, i no és subvencionable la pèrdua total o parcial de la producció abans de la collita en verd.  
i) A la Comunitat Valenciana la collita en verd només es podrà realitzar de manera manual o mecànica. No es preveu la collita química.  
  
Apartat 6. Presentació de la sol·licitud  
1. Les persones o entitats interessades que complisquen els requisits establits per a ser beneficiàries hauran de presentar les sol·licituds entre el 15 i el 30 d'abril de 2023, tots dos inclusivament.  
2. Les sol·licituds de collita en verd de les parcel·les de vinya situades a la Comunitat Valenciana s'hauran d'adreçar a la Direcció General de Política Agrària Comuna de la Conselleria d'Agricultura, Desenvolupament Rural, Emergència Climàtica i Transició Ecològica.  
3. Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en la documentació que s'adjunte són verídiques i que es troba en possessió de la documentació que així ho acredita, que queda a la disposició per a presentar-la davant de la Generalitat per a la comprovació, el control i la inspecció posteriors que s'estimen oportuns.  
4. De conformitat amb el que s'estableix en l'article 14 de la Llei 39/2015, d'1 d'octubre, del procediment administratiu comú, les sol·licituds i la documentació que les acompanye s'hauran de presentar a través de mitjans electrònics per mitjà de l'aplicació PICASSA (https://picassa.gva.es/picassa/anuncios) habilitada per a tal fi.  
No obstant això, les persones físiques podran també fer-ho en els registres dels òrgans administratius als quals es dirigisquen, i es podran presentar també en qualsevol dels registres establits en la legislació reguladora del procediment administratiu comú, mitjançant el model normalitzat corresponent disponible a través de la seu electrònica de la Generalitat en l'adreça d'internet sede.gva.es/es/proc21089.  
5. Per a accedir de manera telemàtica al procediment, s'haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a la ciutadania (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificados).  
6. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de representants (https://www.accv.es/servicios/registro-de-representantes/). L'accés a aquest registre per part de les persones representades pot realitzar-se utilitzant un certificat de ciutadà (si és persona física) o de representant d'entitat (si és persona jurídica).  
  
7. En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, els que siguen competents per a això hauran de signar electrònicament aquells documents que s'hi adjunten la signatura dels quals siga obligatòria. Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través de l'adreça d'internet sede.gva.es/es/proc21089.  
8. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la sol·licitud presencialment, se li requerirà perquè l'esmene a través de la presentació electrònica, en virtut del que s'estableix en l'article 68.4 de la Llei 39/2015. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, la qual haurà de realitzar-se en tot cas, abans del 30 d'abril de l'any en curs.  
9. Quan les persones sol·licitants necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648).  
10. Quan l'administració actuant consulte o recapte dades o documents en l'àmbit dels fins de la convocatòria que estiguen en poder seu o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social, les dades cadastrals, les dades del Registre vitícola de la Comunitat Valenciana i les dades del Registre d'Explotacions agrícoles de la Comunitat Valenciana. No obstant això, si la persona interessada desitja oposar-s'hi, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
  
Apartat 7. Documentació i informació a presentar al costat de la sol·licitud de l'ajuda  
1. Els viticultors hauran d'aportar, juntament amb la sol·licitud d'ajuda, la documentació sobre cadascuna de les parcel·les incloses en la sol·licitud d'ajuda següent:  
a) La superfície sobre la qual es vol efectuar la collita en verd, incloent-hi la localització, el croquis i la identificació dels recintes de les parcel·les vitícoles que integren la sol·licitud a la data de la presentació conforme al SIGPAC.  
b) Si és el cas, el document que certifique la inscripció i destinació en la denominació d'origen protegida (DOP) o indicació geogràfica protegida (IGP) corresponents en les últimes dues campanyes, llevat que confirme la informació que consta de les dues últimes declaracions de collita obligatòria.  
En el cas que una DOP o IGP no inscriga els viticultors ni les seues parcel·les, es podrà considerar donar validesa a l'aportació d'una altra documentació sempre que quede acreditada i puga establir-se la correlació parcel·la-viticultor-celler al qual entrega la producció, que el celler sí que està inscrit, que la producció que lliura i registra el celler es correspon amb la de la parcel·la per a la qual vol sol·licitar ajuda el viticultor i que el raïm d'aquesta parcel·la es destina a la producció de vi emparat per una DOP o una IGP.  
c) Varietat i tipus de raïm negre o blanc, es consideren vàlides les dades inscrites en el RVCV.  
d) El rendiment potencial que s'espera obtindre en la campanya 2023/2024.  
e) Forma de realització de la collita en verd (mitjans propis o aliens) i mètode que s'aplicarà (manual o mecànic).  
f) Indicació si la parcel·la pertany a explotacions de titularitat compartida.  
g) Fotografies georeferenciades i datades de cadascuna de les subparcel·les vitícoles per a la comprovació de l'estat vegetatiu de la plantació objecte de l'ajuda.  
h) En el cas que el viticultor no siga el propietari de la parcel·la, haurà d'aportar l'autorització que s'exigeix en l'apartat 4.f d'aquesta resolució.  
i) Model de domiciliació bancària, en els casos d'alta o modificació.  
  
j) Declaració responsable del sol·licitant mitjançant la qual s'acreditarà que no està incurs en cap de les prohibicions recollides en l'article 13.2, 13.3 i 13.3.bis de la Llei 38/2003, de 17 de novembre, general de subvencions.  
k) Si escau, d'acord amb el que s'estableix en l'article 13.3 bis de la Llei 38/2003, de 17 de novembre, una certificació emesa per un auditor inscrit en el Registre oficial d'auditors de comptes que n'acredite el compliment pel sol·licitant, amb independència de qualsevol finançament per al cobrament anticipat de l'empresa proveïdora. A aquest efecte, si de l'informe d'auditoria dels últims comptes anuals es dedueix un compliment del 100 % dels terminis de pagament a proveïdors per part del sol·licitant, bastarà un certificat emés per l'auditor que indique que en el seu treball d'auditoria ha realitzat procediments per a obtindre evidència de la correcció del contingut de la memòria dels comptes anuals com a certificació de compliment del requisit de l'article 13.3 bis. En cas que no siga possible emetre tal certificat (per no existir comptes anuals auditats o perquè aquests reflectisquen un percentatge de compliment de terminis de pagament a proveïdors inferior al 100 %), s'haurà de presentar una certificació, basada en un «informe de procediments acordats», que acredite que el sol·licitant en el moment de presentació de la sol·licitud d'ajuda no té cap factura pendent de pagament en la qual s'hagen superat els terminis legals de pagament. Aquesta certificació no podrà tindre en cap cas una antiguitat superior a un mes anterior a la data de presentació de la sol·licitud.  
l) En el cas que la persona sol·licitant pertanga a un grup d'empreses, ha d'indicar-ne el nom i el NIF de l'empresa matriu, de la matriu última i de les empreses filials.  
m) Acreditació de la identitat de la persona sol·licitant, en cas de no autoritzar-ne la consulta per l'òrgan gestor del procediment.  
n) Acreditació, quan siga procedent, de la identitat del representant legal, en cas de no autoritzar-ne la consulta per l'òrgan gestor del procediment.  
ñ) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar la consulta per l'òrgan gestor del procediment o oposar-s'hi.  
L'acreditació de la documentació indicada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
  
  
Apartat 8. Criteris de prioritat  
1. En l'àmbit de la Comunitat Valenciana, les parcel·les incloses en les sol·licituds de l'ajuda a la collita en verd 2023 es prioritzaran atenent els criteris següents:  
- Criteris de prioritat lligats a la parcel·la objecte de l'ajuda:  
a) Parcel·les inscrites en una figura de qualitat diferenciada:  
DOP: 2,99 punts  
IGP: 0,01 punts   
b) Tipus de raïm negre o blanca:  
Raïm negre: 3 punts.  
Raïm blanc: 1 punt.  
En cas que coexistisquen tots dos tipus de raïm en la parcel·la, s'assignarà la puntuació corresponent al de major superfície de la parcel·la.  
c) Varietat de raïm de vinificació:  
Boval: 3 punts.  
Monastrell: 2 punts.  
Macabeu: 1 punt.  
En cas que coexistisquen diferents varietats de raïm en la parcel·la, s'assignarà la puntuació corresponent a la varietat de raïm que ocupe la major superfície de la parcel·la.  
d) Superfície parcel·la:  
Superfície de parcel·la superior a la superfície mitjana (7.265 m²) del Registre vitivinícola de la Comunitat Valenciana: 2 punts.  
e) Mètode d'eliminació:  
Manual: 5,99.  
Mecànica: 0,01.  
Les parcel·les en les quals es combinen diversos mètodes d'eliminació obtindran la puntuació del mètode d'eliminació que major superfície supose sobre aquesta parcel·la.  
f) Superfície de parcel·la major 2 Ha: 2 punts.  
- Criteris de prioritat lligats al sol·licitant:  
g) Jove viticultor, es considera com a tal aquell sol·licitant que no complisca més de 40 d'edat l'any en el qual presenta la sol·licitud: 4 punts  
h) Explotacions inscrites en Registre de titularitat compartida: 3 punts.  
i) Que el titular forme part d'una entitat associativa l'objecte de la qual siga transformar i comercialitzar els productes vitivinícoles produïts en la seua explotació: 2 punts  
2. La puntuació per parcel·la no podrà superar els 23 punts.  
  
Apartat 9. Òrgans competents per a la instrucció, resolució i pagament  
1. La titularitat de la competència per a resoldre, pagar, reintegrar i revocar aquestes ajudes correspon al titular de la direcció de l'Agència Valenciana de Foment i Garantia Agrària, sense perjudici de les possibles delegacions existents.  
2. Una vegada presentada la sol·licitud amb la documentació corresponent, l'òrgan instructor competent realitzarà d'ofici totes les actuacions que estime necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.  
3. En el cas que les sol·licituds presentades no complisquen els requisits exigits o la documentació presentada no siga la preceptiva es requerirà per escrit als sol·licitants perquè en un termini de deu dies hàbils esmenen o aporten la documentació d'acord amb el requeriment, amb la indicació expressa que si no ho fan així, es considerarà que desisteixen de la seua sol·licitud de subvenció, amb la resolució prèvia, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
4. L'òrgan instructor pot requerir al sol·licitant informació més ampliada, i efectuar les actuacions que considere necessàries per a la determinació i comprovació de dades, tot això a l'efecte d'una tramitació adequada del procediment fins a la resolució d'aquest.  
5. La instrucció del procediment correspondrà a la Direcció General de Política Agrària Comuna amb competències en gestió vitivinícola que formularà una proposta de resolució motivada, la que es traslladarà a l'òrgan competent per a resoldre.  
  
Apartat 10. Procediment de selecció, concessió i notificació als beneficiaris  
1. El procediment de selecció es realitzarà per parcel·les.  
2. L'òrgan instructor elaborarà una llista amb les parcel·les seleccionades i prioritzades d'acord amb els criteris de prioritat establits en l'apartat 8 i la comunicarà, abans del 7 de juny de 2023, a la Direcció General de Produccions i Mercats Agraris.  
3. La Direcció General de Produccions i Mercats Agraris elaborarà la proposta de llista definitiva de parcel·les admeses i comunicarà, abans del 15 juny, les parcel·les admeses, tenint en compte el següent:  
  
a) En el cas que el pressupost disponible per a la mesura siga major a l'import total sol·licitat s'assignarà a cada parcel·la l'import de l'ajuda sol·licitada.  
b) En cas que el pressupost disponible per a la mesura siga menor a l'import total sol·licitat, es donarà prioritat a les parcel·les que tinguen una major puntuació en la valoració, fins a esgotar el pressupost.  
c) En cas d'empat es donarà prioritat a les parcel·les de major superfície i si persisteix l'empat, a les presentades en primer lloc segons la data, l'hora, el minut i el segon del registre d'entrada.  
4. El termini màxim per a resoldre i notificar serà el 30 de juny de 2023. Aquesta notificació es realitzarà mitjançant la publicació en el Diari Oficial de la Generalitat Valenciana, d'acord amb el que s'estableix en l'article 45 de la Llei 39/2015. Contra aquesta resolució, que posarà fi a la via administrativa, es podrà interposar un recurs potestatiu de reposició davant el director de l'Agència Valenciana de Foment i Garantia Agrària o bé interposar directament un recurs contenciós administratiu.  
5. La persona sol·licitant podrà presentar la renúncia de la sol·licitud aprovada sempre que la data de renúncia no siga superior a deu dies després de la data de notificació de la resolució aprovatòria de l'ajuda.  
  
Apartat 11. Controls  
1. Els controls sobre el terreny s'efectuaran en totes les parcel·les a les quals s'haja concedit l'ajuda a la collita en verd, verificant-se que s'ha procedit a la biodegradació en la pròpia parcel·la.  
2. Per a determinar l'import d'ajuda per la collita en verd d'una superfície de vinya, es realitzarà un mesurament de la parcel·la en la qual s'ha realitzat la collita en verd seguint el mètode establit en l'article 44.1 del Reglament d'execució (UE) 2016/1150 de la Comissió.  
3. Amb la finalitat que puguen efectuar-se els controls oportuns, els beneficiaris hauran de comunicar a l'autoritat competent la data d'execució de la collita en verd, que haurà de realitzar-se abans del 16 de juliol i en tot cas abans del verol.  
4. D'acord amb l'article 43 del Reglament d'execució (UE) 2016/1150 de la Comissió, els controls es realitzaran abans del 31 de juliol de 2023.  
5. A l'efecte del compliment de l'article 18 del Reglament delegat (UE) 2016/1149 de la Comissió, s'haurà de garantir que les superfícies considerades es mantinguen en bones condicions vegetatives i que es complisquen les disposicions mediambientals i fitosanitàries, per a això el titular haurà de presentar fotografies georeferenciades de cadascuna de les parcel·les en el moment de la sol·licitud, tal com s'exigeix en l'apartat 7.1.g d'aquesta resolució.  
  
Apartat 12. Càlcul de l'ajuda  
1. L'ajuda a la collita en verd es calcularà sumant una compensació pels costos directes de destrucció o eliminació dels raïms i una altra per la pèrdua d'ingressos vinculada a la destrucció o l'eliminació d'aquests, i s'haurà d'ajustar al que s'estableix en l'article 9 del Reglament d'execució (UE) 2016/1150.  
2. Per al càlcul de l'ajuda es tindrà en compte la superfície vitícola finançable (SVF)  
3. El càlcul de l'import de l'ajuda es realitzarà de la forma següent:  
  
a) Un 50 % de la compensació per la pèrdua d'ingressos per cada parcel·la objecte d'ajuda.  
Per a aquest càlcul, es tindrà en compte el preu mitjà, establit en 0,25 €/kg, el rendiment mitjà de l'explotació de les campanyes 2022, 2019 i 2018 per tipus de vi i la SVF de la parcel·la admissible. En cap cas, es tindran en compte rendiments superiors als establits en els plecs de condicions de les DOP/IGP.  
b) Una compensació del 50 % dels costos de destrucció o eliminació dels raïms de raïm. Els costos de destrucció queden fixats en:  
  
- 705,01 €/Ha per a la realització de la collita en verd practicada amb mètodes manuals.  
- 247,64 €/Ha per a la realització de la collita en verd practicada amb mètodes mecànics.  
En cas d'utilitzar diversos mètodes d'eliminació de raïms en una mateixa parcel·la, l'ajuda es calcularà segons l'import establit per al mètode d'eliminació més econòmic.  
  
Apartat 13. Pagament de l'ajuda als beneficiaris  
1. Els beneficiaris hauran de comunicar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica la data d'execució de la collita en verd, la qual serà considerada com a sol·licitud de pagament.  
2. L'ajuda es pagarà per l'import calculat segons l'apartat 12 i una vegada que s'haja comprovat sobre el terreny que s'ha executat correctament l'operació.  
3. Una vegada aprovada l'ajuda, si a conseqüència d'un desastre natural, segons les definicions recollides en els articles 9 i 16 de l'article 2 del Reglament (UE) número 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea, es produeix la pèrdua total o parcial de la producció abans de la data de collita en verd, l'ajuda no es pagarà.  
  
A l'efecte del compliment del paràgraf anterior, es considerarà que ha existit un desastre natural quan per condicions meteorològiques com les gelades, el granís, les pluges o la sequera es destruïsca més del 30 % de la producció, calculada com la mitjana anual d'un agricultor determinat durant el trienni precedent o d'una mitjana triennal basada en els cinc anys anteriors que excloga la xifra més elevada i la xifra més baixa.  
  
4. Per a determinar l'import d'ajuda per la collita en verd d'una superfície de vinya, es realitzarà un mesurament de la parcel·la en la qual s'ha realitzat la collita en verd seguint el mètode establit en l'article 44.1 del Reglament d'execució (UE) 2016/1150 de la Comissió.  
  
5. Si el viticultor no executa l'operació en la superfície total per a la qual es va aprovar l'ajuda, es tindrà en compte la diferència entre la superfície aprovada i la superfície realment executada determinada pels controls sobre el terreny.  
Si aquesta diferència no supera el 20 %, l'ajuda es calcularà segons la superfície determinada pels controls sobre el terreny.  
Si la diferència és superior al 20 %, però igual o inferior al 50 %, es calcularà segons la superfície determinada pels controls sobre el terreny i reduïda en el doble del percentatge la diferència comprovada.  
  
El beneficiari no tindrà dret a l'ajuda en cas que aquesta diferència de superfícies supere el 50 %.  
6. En cap cas podrà considerar-se executada la collita en verd en una parcel·la si aquesta no ha sigut efectuada en la parcel·la completa i s'han eliminat tots els bagots de raïm, segons el que s'ha fixat en l'article 1 de l'article 47 del Reglament (UE) número 1308/2013, del Parlament Europeu i del Consell.  
7. Una vegada efectuats els controls, la Direcció General de Política Agrària Comuna emetrà la resolució de pagament, per delegació mitjançant l'Acord de 13 de setembre de 2011 (DOGV 6629, 13.10.2011) i l'Agència Valenciana de Foment i Garantia Agrària realitzarà el pagament al beneficiari abans del 16 d'octubre de 2023.  
  
Apartat 14. Compatibilitat amb altres subvencions  
D'acord amb el que s'estableix en l'article 36 del Reglament (UE) 2021/2116, les despeses finançades mitjançant aquesta ajuda no poden optar a cap altre finançament a càrrec del pressupost de la Unió.  
D'aquesta manera, s'establiran controls administratius per a evitar el doble finançament a càrrec d'altres règims d'ajuda comunitaris, nacionals o autonòmics.  
  
Apartat 15. Sancions  
Si es detectaren incompliments d'acord amb el que es disposa en la Llei 24/2003, de 10 de juliol, de la vinya i del vi; en la Llei 38/2003, de 17 de novembre, o en la Llei 58/2003, de 17 de desembre, general tributària, se sancionarà, amb la instrucció prèvia del procediment sancionador corresponent, sense perjudici de les responsabilitats civils, penals o d'un altre ordre que pogueren concórrer.  
  
Apartat 16. Condicionalitat  
Si es constata que un beneficiari, en qualsevol moment durant un any a partir de l'1 de gener de l'any següent a l'any natural en el qual s'haja produït el pagament de l'ajuda, no ha respectat en la seua explotació els requisits legals de gestió i les bones condicions agràries i mediambientals a què es refereixen els articles 91, 92, 93, 94 i 95 del Reglament (UE) número 1306/2013 del Parlament Europeu i del Consell, de 17 de desembre de 2013, l'import de l'ajuda, en cas que l'incompliment es dega a una acció o omissió atribuïble directament al beneficiari, es reduirà o cancel·larà, parcialment o totalment, depenent de la gravetat, l'abast, la persistència i la repetició de l'incompliment, i el beneficiari haurà de reintegrar-la, si escau, conformement al que s'estableix en les disposicions esmentades.  
  
Apartat 17. Resolució de pagament  
1. La resolució de pagament posa fi a la via administrativa. Contra aquesta es podrà interposar un recurs potestatiu de reposició davant el titular de l'Agència Valenciana de Foment i Garantia Agrària, en el termini d'un mes comptador des de l'endemà de la notificació, de conformitat amb la legislació vigent sobre procediment administratiu, o bé directament un recurs contenciós administratiu en el termini de dos mesos comptadors des de l'endemà de la notificació, de conformitat amb el que s'estableix en els articles 10 i 46 de la Llei de la jurisdicció contenciosa administrativa.  
  
Apartat 18. Finançament  
1. La Resolució de 10 de febrer de 2023, de la Direcció General de Produccions i Mercats Agraris, estableix una dotació financera de 15 milions d'euros per a l'exercici financer 2023 per a la mesura de collita en verd per a tot el territori nacional, establida en el RD 1363/2018.  
  
2. Els pagaments relatius a l'ajuda de collita en verd regulada en aquesta resolució i referent al RD 1363/2018, de 2 de novembre es financen al 100 % a càrrec del Fons Europeu Agrícola de Garantia (FEAGA). En tot cas, estarà condicionat a l'assignació de fons que correspon a la Comunitat Valenciana, una vegada realitzada, per part de la Direcció General de Produccions i Mercats Agraris la llista definitiva de parcel·les admeses, segons el que s'estableix en l'article 79 bis del RD 1363/2018, i en funció de la superfície vitícola finançable.  
  
3. En cap cas aquestes ajudes podran ser acumulades o completades amb altres ajudes estatals o autonòmiques dedicades a la mateixa finalitat.  
  
Apartat 19. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, i s'han de complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que s'estableix en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de les dades de caràcter personal cal informar el següent:  
a) Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
b) Identitat del responsable del tractament: persona titular de la Direcció de l'Agència Valenciana de Foment i Garantia Agrària  
c) Finalitat del tractament: gestionar les ajudes en matèria agrària i agroalimentària incloses en la Política Agrícola Comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
d) Exercici de drets: les persones interessades tenen dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al tractament d'aquestes i a no ser objecte de decisions individuals automatitzades, de manera presencial o telemàtica, de conformitat amb el que s'estableix en l'adreça d'internet següent: sede.gva.es/es/proc19970  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que s'estableix en l'adreça d'internet següent: sede.gva.es/es/, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://agroambient.gva.es/es/registre-de-tractaments.  
3. De conformitat amb l'article 99 del Reglament (UE) número 2021/2116 del Parlament Europeu i del Consell, de 2 de desembre de 2021, les dades de les persones beneficiàries seran publicades conformement a l'article 98 d'aquest reglament i podran ser tractades per organismes d'auditoria i investigació de la Unió Europea i nacionals per a protegir els interessos financers de la Unió.  
4. Quan la persona sol·licitant o el seu representant legal aporten dades de caràcter personal de terceres persones en el procediment administratiu tindran l'obligació d'informar-los dels punts següents:  
  
a) La comunicació d'aquestes dades a l'administració per al tractament d'aquestes en l'àmbit de les seues competències i d'acord amb els fins del procediment.  
b) La possibilitat que l'administració realitze consultes relacionades amb les seues dades per a comprovar-ne, entre altres aspectes, la veracitat. Si aquesta consulta requereix l'autorització per llei per part de les persones les dades de les quals es consultaran, la persona sol·licitant o el seu representant legal hauran d'haver recaptat aquesta autorització, que estarà disponible a requeriment de l'administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Apartat 20. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris d'aquesta resolució hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes establits en els principis generals de l'article 5 de la Llei 19/2013 la informació institucional i organitzativa de l'article 6, i l'econòmica i pressupostària de l'article 8 d'aquesta. Aquesta publicació s'haurà de realitzar a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant, almenys, quatre anys naturals.  
2. Sense perjudici de les obligacions establides en l'apartat anterior, hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, i incloure-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. El subministrament a l'entitat concedent, amb el requeriment previ, de tota la informació que siga necessària per al compliment per aquesta de les obligacions establides en la Llei 1/2022, de 13 d'abril, en el termini de quinze dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, amb l'advertiment i l'audiència previs a l'interessat, la imposició de multes coercitives en els termes establits en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Apartat 21. Procediment de comunicació d'irregularitats i sospites de frau  
Qualsevol persona que tinga coneixement de fets que puguen ser constitutius de frau o irregularitat en relació amb els projectes o les operacions finançades totalment o parcialment a càrrec de fons procedents de la Unió Europea en el marc d'aquesta convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat amb aquesta finalitat per aquest Servei en l'adreça web:  
https://www.igae.pap.hacienda.gob.es/sitios/igae/es-es/paginas/denan.aspx  
i en els termes establits en la Comunicació 1/2017, de 6 d'abril, del servei esmentat que pot consultar-se en la url següent:  
  
http://www.hisenda.gva.es/documents/31569246/197307078/comunicacionsnca+1-2017+06.04.2017Canaldenuncias.pdf/0356c08d-0e02-4cf6-b820-19f28fcee69f  
  
Apartat 22. Règim de recursos contra la present resolució  
La present resolució posa fi a la via administrativa i contra aquesta pot interposar-se, potestativament, un recurs de reposició davant el director de l'Agència Valenciana de Foment i Garantia Agrària, en el termini d'un mes, comptador des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos comptadors des del dia següents a la publicació, d'acord amb el que s'estableix en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 31 de març de 2023.- El director de l'Agència Valenciana de Foment i Garantia Agrària: Rogelio Llanes Ribas.